ΤΜΗΜΑ ΠΕΡΙΒΑΛΛΟΝΤΟΣ 
Ηλεκτρονική Δήλωση Επιλογής Συγγραμμάτων εαρινού εξαμήνου Ακ. Έτος 2014-2015 - «Εύδοξος» 
 

Αγαπητοί Φοιτητές, 
θα θέλαμε να σας ενημερώσουμε ότι έχετε τη δυνατότητα να δηλώσετε τα συγγράμματα για τα μαθήματα του εαρινού εξαμήνου του Ακ. Έτους 2014-2015, μέσω της διαδικτυακής υπηρεσίας «Εύδοξος.
Τμήμα Περιβάλλοντος
Ημερομηνία έναρξης δηλώσεων συγγραμμάτων: 17/03/2015
        Καταληκτική ημερομηνία δηλώσεων συγγραμμάτων: 30/04/2015
                     Καταληκτική ημερομηνία διανομής συγγραμμάτων: 15/05/2015
Προσοχή: Φοιτητές που δεν θα υποβάλουν ηλεκτρονικά  δήλωση επιλογής συγγραμμάτων μέσα στην παραπάνω προθεσμία, δεν θα δικαιούνται να παραλάβουν τα αντίστοιχα συγγράμματα του εαρινού εξαμήνου 2014-15.
Επισημαίνεται ότι βάσει της ισχύουσας νομοθεσίας οι φοιτητές που έχουν υπερβεί τα ν+2 έτη σπουδών όσο και αυτοί που είναι ήδη κάτοχοι πτυχίου Πανεπιστημίου ή ΤΕΙ,  δε δικαιούνται δωρεάν διδακτικά συγγράμματα.

 

Περιληπτικά τα βήματα που θα πρέπει να ακολουθήσετε το διάστημα από 17/03/2015 έως και 30/04/2015 για να δηλώσετε τα συγγράμματά σας, είναι τα παρακάτω:
 

1. Είσοδος στο «Εύδοξος»: http://eudoxus.gr επιλέγετε το σύνδεσμο «Φοιτητές» 

2. Επιλέγετε το Εκπαιδευτικό Ίδρυμα (Πανεπιστήμιο Αιγαίου) στο οποίο ανήκει η Σχολή και στη συνέχεια «Επιβεβαίωση» 

3. Εισάγετε Όνομα Χρήστη και Κωδικό Πρόσβασης για να οδηγηθείτε στην αρχική σελίδα της Εφαρμογής Δηλώσεων Συγγραμμάτων. Το Όνομα Χρήστη/User Name και ο Κωδικός Πρόσβασης/Password είναι αυτά που χρησιμοποιείτε για το email του Πανεπιστημίου 

4. Εισάγετε τα προσωπικά σας στοιχεία (e-mail, αριθμός κινητού τηλεφώνου, εξάμηνο κτλ) και στη συνέχεια «Αποθήκευση» 

5. Σε περίπτωση μεταβολής των στοιχείων, επιλέγετε «Αλλαγή Στοιχείων Φοιτητή» 
6. Δήλωση Συγγραμμάτων: Επιλέγετε «Τρέχουσα Δήλωση» 
6.1. Επιλέγετε το εξάμηνο στο οποίο ανήκουν τα μαθήματα που έχετε δηλώσει
6.2. Επιλέγετε τα μαθήματα που έχετε δηλώσει ώστε να εμφανιστούν τα προτεινόμενα Συγγράμματά τους (σε περίπτωση που δεν εμφανιστεί κάποιο μάθημα σημαίνει ότι δεν έχει προτεινόμενο σύγγραμμα)
6.3. Επιλέγετε το/τα Σύγγραμμα/τα ανά μάθημα
6.4. Για κάθε Σύγγραμμα, εμφανίζεται το Σημείο Διανομής του στην Μυτιλήνη
7. Επιλέγετε «Τελική Υποβολή» για την ολοκλήρωση της καταχώρησης της δήλωσης Συγγραμμάτων 
8. Μπορείτε να μεταβάλλετε τις επιλογές των Συγγραμμάτων σας, επιλέγοντας «Τροποποίηση Δήλωσης»
 

Μόλις ολοκληρώσετε τη Δήλωση των Συγγραμμάτων, θα παραλάβετε στο e-mail και στο κινητό που καταχωρίσατε έναν κωδικό PIN. Χρησιμοποιώντας τον  κωδικό PIN, έχετε τη δυνατότητα να παραλάβετε τα Συγγράμματα από το Σημείο Διανομής που ορίζεται στο βήμα 6.4.
Υπενθυμίζεται ότι δικαιούστε να παραλάβετε συγγράμματα μόνο για τα μαθήματα εκείνα τα οποία έχετε συμπεριλάβει  κατά το τρέχον εξάμηνο στη δήλωση μαθημάτων σας.

Αναλυτικές Οδηγίες για τη διαδικασία Δήλωσης Συγγραμμάτων Εαρινού Εξαμήνου για το Ακ. Έτος 2014-15, θα βρείτε στις Ανακοινώσεις στην Ιστοσελίδα του Τμήματος Περιβάλλοντος .
http://www.env.aegean.gr/site/GR/book-select.html 
